CELEX: 22004D0084
Language: sl
Date: 2004-06-08 00:00:00
Title: 2004/84/: Sklep Skupnega odbora EGP št. 84/2004 z dne 8. junija 2004 o spremembi Priloge XXI (Statistika) k Sporazumu EGP

25.11.2004   
            
            
               SL
            
            
               Uradni list Evropske unije
            
            
               L 349/42
            
         
      SKLEP SKUPNEGA ODBORA EGP
   
   št. 84/2004
   z dne 8. junija 2004
   o spremembi Priloge XXI (Statistika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XXI k Sporazumu je bila spremenjena s Sporazumom o udeležbi Češke republike, Republike Estonije, Republike Cipra, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike v Evropskem gospodarskem prostoru, podpisanim 14. oktobra 2003 v Luxembourgu (1).
            
         
               (2)
            
            
               Uredbo Komisije (ES) št. 29/2004 z dne 8. januarja 2004 o specifikacijah priložnostnega modula 2005 o uskladitvi poklicnega in družinskega življenja, predvidenega z Uredbo Sveta (ES) št. 577/98 (2), je treba vključiti v Sporazum.
            
         
               (3)
            
            
               Uredbo Sveta (ES) št. 1165/98 z dne 19. maja 1998 o kratkoročnih statističnih kazalcih (3) je treba vključiti v Sporazum.
            
         
               (4)
            
            
               Uredba (ES) št. 1165/98 razveljavlja Direktivo Sveta 78/166/EGS z dne 13. februarja 1978 (4), kakor je bila naknadno spremenjena, in jo je treba vključiti v Sporazum in posledično razveljaviti v skladu s Sporazumom –
            
         SKLENIL:
   Člen 1
   Priloga XXI k Sporazumu se spremeni:
   
               1.
            
            
               Za točko 18ae (Uredba Komisije (ES) št. 247/2003) se vstavi naslednja točka:
               
                           „18af.
                        
                        
                           
                              32004 R 0029: Uredba Komisije (ES) št. 29/2004 z dne 8. januarja 2004 o specifikacijah priložnostnega modula 2005 o uskladitvi poklicnega in družinskega življenja, predvidenega z Uredbo Sveta (ES) št. 577/98 (UL L 5, 9.1.2004, str. 57).
                           Za namene tega sporazuma veljajo določbe Uredbe z naslednjimi prilagoditvami:
                           
                                        
                                    
                                    
                                       Ta uredba se ne uporablja za Lihtenštajn.“
                                    
                                 
                     
         
               2.
            
            
               Besedilo točke 4 se črta.
            
         Člen 2
   Besedili Uredbe (ES) št. 29/2004 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 9. junija 2004, pod pogojem, da so bila podana vsa uradna obvestila Skupnemu odboru EGP v skladu s členom 103(1) Sporazuma (5).
   Člen 4
   Ta sklep se objavi v oddelku EGP Uradnega lista Evropske unije in v Dopolnilu EGP k njemu.
   
      V Bruslju, 8. junija 2004
      
         
            Za Skupni odbor EGP
         
         
            Predsednik
         
         S. GILLESPIE
         
      
   
   
      (1)  UL L 130, 29.4.2004, str. 3.
   
      (2)  UL L 5, 9.1.2004, str. 57.
   
      (3)  UL L 162, 5.6.1998, str. 1.
   
      (4)  UL L 52, 23.1.1978, str. 17.
   
      (5)  Navedena ni nobena ustavna zahteva.